Nafarroako Parlamentuko Mahaiak, 2020ko irailaren 14an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkezturiko galdera, “Praktika artistikoak eta kultur ikasketak: gorputza, afektuak, lurraldea” masterrari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko irailaren 14an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dezan:

EH Bildu talde parlamentarioak aurkeztutako zuzenketa baten bidez, partida bat sartu zen aurrekontuetan, Uharteko Arte Garaikideko Zentroan unibertsitateko ikasketa artistikoak egin ahal izan daitezen, NUPekin eta EHUrekin lankidetzan. Horren emaitza da, hain zuzen ere, “Praktika artistikoak eta kultur ikasketak: gorputza, afektuak, lurraldea” masterra.

Hori dela-eta, parlamentari naizen honek honako hauei buruzko balorazio eta informazia jaso nahi dut:

• Titulu horren ezaugarri berekiak.

• Masterraren eskari eta harrera maila.

• Nafarroarentzat eta zentroarentzat duen balio erantsia.

Iruñean, 2020ko irailaren 8an

Foru parlamentaria: Maiorga Ramírez Erro